พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้องคมนตรี เป็นผู้แทนพระองค์ร่วมประกอบพิธีบำเพ็ญพระราชกุศลเวียนเทียน เนื่องในวันวิสาขบูชา ประจำปี 2562 ณ พุทธมณฑล จังหวัดนครปฐม
พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้องคมนตรี เป็นผู้แทนพระองค์ร่วมประกอบพิธีบำเพ็ญพระราชกุศลเวียนเทียน เนื่องในวันวิสาขบูชา ประจำปี 2562 ณ พุทธมณฑล จังหวัดนครปฐมพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้พลอากาศเอก ชลิต พุกผาสุก องคมนตรี เป็นผู้แทนพระองค์ ในพิธีบำเพ็ญพระราชกุศลเวียนเทียน เนื่องในวันวิสาขบูชา วันสำคัญสากลของโลก ประจำปี 2562 ณ พุทธมณฑล อำเภอพุทธมณฑล จังหวัดนครปฐม โดยในงานมีผู้แทนจากหน่วยงานต่างๆ ทั้งจากภาครัฐ และเอกชน รวมถึงพุทธศาสนิกชนชาวไทยพร้อมใจนุ่งขาวห่มขาวเข้าร่วมงานเป็นจำนวนมาก เพื่อปฎิบัติกิจพุทธบูชาพระพุทธศาสนาร่วมกัน ทั้งการทำจิตใสให้ผ่องใส พร้อมทำความดี ลด ละ เลิกอบายมุข และพร้อมใจปฎิบัติกิจทางพระธรรมร่วมกัน หลังจากในวันนี้นับเป็นอีกหนึ่งวันสำคัญยิ่งทางพระพุทธศาสนา ทั้งนี้ เพื่อสืบสานพระพุทธศาสนาให้คงอยู่ต่อไปสำหรับงานสัปดาห์ส่งเสริมการเผยแพร่พระพุทธศาสนา เนื่องในวันวิสาขบูชา วันสำคัญสากลของโลก ประจำปีนี้(62) ที่พุทธมณฑล ทางมหาเถรสมาคม ร่วมกับรัฐบาล โดยสำนักงานพระพุทธศาสนาแห่งชาติ กำหนดจะจัดงานไปจนถึงวันพรุ่งนี้(19 พ.ค.) เพื่อเป็นการเฉลิมฉลองวันวิสาขบูชาวันสำคัญสากลของโลก โดยมีกิจกรรมสำคัญ อาทิ ทำบุญตักบาตร การแสดงพระธรรมเทศนา กิจกรรมการทำความสะอาด การปลูกต้นไม้ พิธีกวนข้าวมธุปายาส เพื่อถวายเป็นพุทธบูชา พิธีบำเพ็ญพระราชกุศลเวียนเทียน พิธีเจริญพระพุทธมนต์และเจริญจิตตภาวนาของพระสงฆ์ไทย ผู้นำชาวพุทธนานาชาติ ถวายพระพรชัยมงคล เนื่องในโอกาสมหามงคลพระราชพิธีบรมราชาภิเษก, การปฏิบัติธรรมของพระสงฆ์ และคฤหัสถ์, การแสดงพระธรรมเทศนา พร้อมกันนี้ขอเชิญชวนพุทธศาสนิกชนไทยร่วมกิจกรรมทางพระพุทธศาสนาพร้อมกันได้ที่พุทธมณฑล จังหวัดนครปฐม หรือวัดใกล้บ้าน